stanford-oval/wikipedia huggingface dataset:
ז'אק לאפיט (בנקאי)

ז'אק לאפיט (בצרפתית: Jacques Laffitte;‏ 24 באוקטובר 1767 – 26 במאי 1844) היה בנקאי ופוליטיקאי צרפתי, שכיהן כראש הממשלה וכשר האוצר של צרפת בשנים 1830–1831 בתחילת שלטונו של המלך לואי פיליפ. קודם לכן עלה לאפיט מהר בהייררכיה הבנקאית עד שהתמנה לנגיד הבנק של צרפת (1814–1820). בימי הרסטורציה הבורבונית ובימי שלטונו של לואי פיליפ ("המונרכיה של יולי"), החל מ-1814 ועד יום מותו ב-1844, הוא היה חבר בפרלמנט מטעם המחנה הליברלי. הוא מילא תפקיד מפתח במהפכת יולי 1830 שהביאה את לואי פיליפ לכס המלכות במקום שארל העשירי הבלתי פופולרי.
לאפיט נמנה עם מפתחי השיטות הבנקאות החדשות בשלבים המוקדמים של התיעוש בצרפת. בין 2 בנובמבר 1830 – 13 במרץ 1831 כמנהיג "מפלגת התנועה" היה לאפיט למשך 131 יום ראש ממשלה ושר האוצר. גישתו הרפורמיסטית לא מצאה חן בעיני המלך שציפה לנפילתו. בעזיבתו את ראשות הממשלה ואת משרד האוצר לטובת קזימיר פרייה ו"מפלגת הסדר", איבד לאפיט את אמון הציבור והתמוטט מבחינה כלכלית. הוא שיקם את עסקיו בשנת 1836 כשהקים את הבנק Caisse Générale du Commerce et de l'Industrie ("קס ז'נרל" - "הקופה הכללית של המסחר והתעשייה") שהיה סנונית ראשונה בין הבנקים להשקעות של צרפת במחצית השנייה של המאה ה-19, כדוגמת Crédit Mobilier ‏ (1852). הבנק Caisse Générale לא שרד את המשבר הכלכלי שנגרם על ידי מהפכות 1848 בצרפת.
קורות חייו > ילדות וצעירות

ז'אק לאפיט נולד בשנת 1767 בבאיון בחבל הבסקים הצרפתי, מחוז הפירנאים האטלנטיים של היום, כאחד מעשרת ילדיהם של פייר לאפיט, אומן נגר, ושל אטיינט לבית רוז'ר. שורשי המשפחה היו במעמד החברתי-כלכלי הנמוך.
אחרי לימודים בבית ספר יסודי, בגיל 12 עבד לאפיט כשוליה בבית המלאכה של אביו, אחר כך למשך שנתיים שימש כחניך אצל נוטריון בבאיון. בגיל 14 עבד כפקיד אצל סוחר בעיר.
קורות חייו > פריצת הקריירה הבנקאית

בגיל 21, בשנת 1788, בערוב המהפכה הצרפתית הגיע לאפיט לפריז, עם מכתב המלצה ממעסיקו, על מנת להתקבל כמנהל חשבונות במשרדי הבנקאי השווייצרי ז'אן-פרדריק פרגו (Perregaux). בנק פרגו שירת לקוחות אמידים וניהל קשרים בינלאומיים ענפים. פרגו היה איש עסקים ממולח ששגשג בימי המהפכה. הוא הפך לבנקאי של הוועד לשלום הציבור ומאוחר יותר, לאחד מיועציו הפיננסיים של נפוליאון בונפרטה וב-1800 אחר ממייסדי הבנק של צרפת ויושב ראש מועצת המנהלים שלו.
לאפיט הצטיין באופיו הפתוח, יכולת העבודה שלו, ופיקחותו, ועלה מהר בהיררכיית הבנק של פרגו. ב-1790 זכה כבר לשכר נאה של 3,000 פרנקים. מאוחר יותר התמנה לעוזר שופט בשכונת מון בלאן בפריז. היה ליד ימינו של פרגו וב-23 בפברואר 1806 הוענק לו מעמד של שותף לעסק. כשמצב בריאותו של פרגו הידרדר, ב-29 בדצמבר 1807 שינה הבנק את שמו ל-"פרגו, לאפיט ואחרים" ומאז פעל למשך עשר שנים בשם הזה. בנו של פרגו, אלפונס, ואחותו, היו שותפים לא פעילים (commanditaires) בעסק.
כפי שציינה וירז'יני מונייה "לראשונה בתולדות הבנקים של צרפת, פקיד ירש במישרין את התפקיד מעסיקו"
אחרי מותו של פרגו ב-1808 לאפיט התקבל במקומו כאחד מ-15 חברי מועצת ה"עוצרים" של הבנק של צרפת. בשנים 1810–1811 עמד בראש לשכת המסחר של פריז וב-1813 התמנה לשופט בבית המשפט למסחר של סן, כיום בית המשפט למסחר של פריז.
אחרי תבוסתו של נפוליאון ב-1814, המלך לואי השמונה עשר מינה את לאפיט לנגיד זמני של הבנק של צרפת. ב-1815, בדרך לגלות אחרי קרב וטרלו הפקיד נפוליאון בבנק של לאפיט 6 מיליון פרנק.
קורות חייו > בימי הרסטורציה

בתקופת הרסטורציה הבורבונית, "ז'אק לאפיט ושותפיו" היה אחד הבנקים הפרטיים העשירים בפריז, ונמנה עם כעשרים בנקים פרטיים של פריז הידועים כ"אוט בנק פריזיין" (הבנקאות הפריזאית הגבוהה)
הון הבנק עלה מ-2 מיליון ל-6 מיליון פרנק. מקורות ההון של בנקים אלה היו מוגבלים אבל הם התחברו בחתימה למלווים ממשלתיים חשובים ובמימון מיזמים פרטיים מבטיחים. בשנים 1817–1818 חבר לאפיט לבנקאי והתעשיין בנז'מן דלסר (Delessert), אוטנגר, ג'יימס דה רוטשילד ואחרים והתחרו עם בנקים זרים חזקים כמו "האחים ברינג" בלונדון ו"הופ ושותפיו" באמסטרדם על חתימת הלוואות השחרור הצרפתיות. מוקדם יותר, ב-1816 הקימו לאפיט ודלסר את ה"Compagnie Royale d'Assurances Maritimes' (החברה המלכותית לביטוחים ימיים) חברת ביטוח מניות חלוצה שהונה מנה 10 מיליון פרנס. לאפיט עמד בראשה, בעוד קזימיר וסיפיון פרייה נמנו עם מנהליה.
ב-1818 יחד עם דלסר מילא לאפיט תפקיד מפתח בהקמת אחד מראשוני הבנקים הצרפתיים לחיסכון - Caisse d'Épargne et de Prévoyance de Paris. כל חברי מועצת המנהלים של הבנק של צרפת התמנו גם בהנהלת הבנק החדש. לאפיט הגיע לשיא כוחו הפיננסי ב-1818. הוא היה מספיק עשיר כדי שיוכל לרכוש את הארמון מזון במחוז איוולין, על יד פריז, שתוכנן ב-1650 על ידי פרנסואה מנסאר.
לפני המהפכה, ארמון זה היה בבעלות הרוזן ארטואה, אחיו של המלך לואי השישה עשר. יכולתו לרכוש בניין יוקרתי כזה ולארח בו את נכבדי צרפת סימן עבור לאפיט, הבן של נגר, ניצחון אישי מובהק.
ב-1821–1822 היה לאפיט הרוח החיה שעמדה מאחורי "חברת ארבע התעלות" (Compagnie des Quatre Canaux) חברת מניות שגייסה הון של בנקאים גדולים על מנת לממן בניית פרויקטים של תעלות גדולות ביוזמת הממשלה. הקונסורטיום של לאפיט השיג מחצית מערך ההלוואות שהוענקו לממשלה. ארבעת מלווי הצמרת עבור חברת ארבע התעלות היו "ז'אק לאפיט והשותפים'" (11,736,000 פרנק), א. הנץ', בלאן והשותפים (11,736,000 פרנק), פילה-ויל והשותפים (10,976,000 פרנק) ואנדרה וקוטייה (7,870,000 פרנק).
בקשתו של לאפיט להעלאת חלקו בהלוואות נדחתה על ידי השר הארכי-מלוכני, הרוזן ז'אן-אנטואן וילל.
ב-1825 תוכניותיו השאפתניות של לאפיט נתקלו שוב בכתף הקרה שהופנתה אליו על ידי ווילל שסירב לאשר את הקמתה של Société Commanditaire de l'Industrie, בנק השקעות פרטי שנועד לספק אשראי בנקאי לפיתוח תעשייתי בקנה מידה גדול ברחבי צרפת. החברה "קומנדיטר" בראשות לאפיט נועדה לגייס 100 מיליון פרנק ונהנתה מגיבוי התעשיינים הצרפתים, רבים מהם בעלי בנקים מובילים בפריז, בלונדון,
ז'נבה ופרנקפורט. קזימיר פרייה ותעשיין הצמרת הידוע ויליאם טרנו היו אמורים לכהן כסגני יושבי ראש. החברה הייתה צריכה לסמל את "רוח ההתאגדות" - סיסמה נפוצה בזמנו בקרב הליברלים בתחום קידום הקדמה הכלכלית
אבל עיתוי היוזמה היה שגוי מבחינה פוליטית. לאפיט היה אז מנהיג של האופוזיציה הליברלית מול ממשלו של שארל העשירי. כמו כן בעיני העוצרים השמרנים והנגידים של הבנק של צרפת המשפיע היו תוכניות אלה שאפתניות ונועזות מדי.
לאפיט נאלץ להמתין ולנסות שוב את מזלו אחרי מהפכת יולי ב-1830.
קורות חייו > שיקום עסקיו

עד 1836–1837 שיקם לאפיט את עסקיו דיו כדי לחדש את תוכניתו להקמת "חברה קומדניטר". ב-15 ביולי 1837 הקים את Caisse Générale du Commerce et de l'Industrie" ("הקופה הכללית למסחר ולתעשייה").
הון החברה נקבע ל-55 מיליון פרנק. הבנק של צרפת קבע כפה עליה כמה מגבלות מכעיסות - כולל האיסור להשתמש במילה "בנק", אולם פרוצדורת האישור התקדמה בצורה תקינה.
שותפיו העיקריים של לאפיט היו אחיו מרטן לאפיט ותעשיין הסוכר פרנסואה לבודי (1863-1799)
היסטוריונים ממשיכים לדון בשאלה אם חברה זו הייתה אב טיפוס לבנקים העסקיים הגדולים שפעלו בצרפת במחצית השנייה של המאה ה-19.
. נראה שלאפיט עצמו הבין ש"ה-Caisse Générale
לא תגשים את חלומו על בנק עסקי אמיתי.
הוא כתב בזיכרונותיו: אף פעם לא הייתי מסוגל להקים מוסד אשראי גדול כפי שרציתי. בניתי לפחות מוסד בנקאי גדול שהועיל למסחר ולמשפחתי לזמן ממושך. זהו הישג
כביר מספיק עבור בן 70. אף על פי שאחרים אחריי הצליחו להקים מוסדות אשראי גדולים, לי תישאר הגאווה על כף שניסיתי.
קורות חייו > שנותיו האחרונות ומורשתו

לו היה חי יותר, היה מוביל לאפיט בהתלהבות, את ה-Caisse Générale"
לעסק המאתגר של מימון בניית מסילות הברזל בצרפת. בונן ציין שעד 1843 כבר התקרבה החברה לכך באמצעות הלוואה של 10 מיליון פרנק למיזם בניית מסילות ברזל עבור Compagnie du Nord. אחיינו של לאפיט, שארל, היה מעורב בהשקעה.
.
שארל לאפיט הפך לבנקאי בפריז בימי המונרכיה של יולי. הוא נודע בתפקידו בקידום מסילת הברזל פריז-רואן (1847-1841).
ב-1844 ז'אק לאפיט חלה קשות במחלת ראות ונפטר באופן פתאומי בפריז בגיל 77.
ה"Caisse Generale" המשיכה לפעול מספר שנים תחת ניהול הבנקאי אלכנסנדר גויואן
(Goüin) (1872 - 1792), אבל לא שרדה את מהפכת 1848.
מכיוון שלדעתו של גויואן, (שכתב ספר אוטוביוגרפיה בלתי גמור) בימי המשבר הפיננסי ב-1847–1848 לא יכלה להתנהל באופן אדוקוואטי עם ההשקעות לטווח ארוך ואף עם ההלוואות המסחריות לטווח קצר
אחרי ינואר 1845 שם החברה היה A. Goüin et Cie או Caisse Goüin. היא נפלה במשבר הכלכלי בשנים 1847–1848.
קורות חייו > חייו הפרטיים

משנת 1801 היה לאפיט נשוי למרין-פרנסואז לאיט (Laeut) (1849-1783), בת של סוחר וחובל מלה אוור. לזוג נולדה ילד יחיד - בת - אלבין-אטיינט מרגריט לאפיט (1881-1805) שהתחתנה עם בנו של המרשל נה, נפוליאון - ז'וזף נה.
אחד מאחיו של לאפיט, מרטן לאפיטע היה לימים איש עסקים ופוליטיקאי, וחבר בפרלמנט. שאחד האחיינים, שארל לאפיט, בנו של האח ז'אן בטיסט לאפיט, בלט גם הוא בתחום הבנקאות.
קורות חייו > חייו הפרטיים > בני משפחתו

פייר לאפיט, אח (1846-1765)
מרטן לאפיט, אח (1840-1773)
ז'אן-בטיסט לאפיט, אח (1775 - ?)
מרין לאפיט, בת זוג (1849-1783)
אלבין לאפיט, בת (1881-1803)
שארל לאפיט, אחיין, (1875-1803), בנו של ז'אן-בטיסט לאפיט
ספרים

1932 Mémoires de LaffitteFirmin-Didot Paris (זכרונות) בעריכת פול דישון (Paul Duchon)
הנצחה

היישוב מזון במחוז איוולין יחד עם הארמון מזון שנבנה בו ב-1650 ונמצא החל מ-1818 בבעלותו של לאפיט נקראו על ידו "מזון-לאפיט" ושמרו שמם זה עד היום.
לקריאה נוספת

Rondo Cameron - Banking in the Early Stages of Industrialization (1967), Chap. IV,
Bertrand Gille, La banque en France au XIXe siècle,1970
Virginie Monnier - Jacques Laffitte. Roi des banquiers et banquier des rois (Bruxelles, 2013). (וירזיני מונייה - ז'אק לאפיט. מלך הבנקאים ובנקאי המלכים")
הערות שוליים

↑  V.Monnier עמ' 72
↑  כפי שנקרא החל מ-1817 כששותפיו היו אחיו פייר לאפיט, אלפונס פרגו ו-ז'אן שארל קלארמון
↑  B.Gille 1970
↑  R.Cameron 1967
↑  פרט לבנק של לאפיט כללה הקבוצה את הבנקים של קזימיר וסיפיון פרייה, של בנז'מן דלסר, הברון ז'אן אוטנגר, אדולף מאלה, פרנסואה קוטייה, אנטואן אודייה, ז'אק לפוור ומישל פייה-ויל
↑  Monnier עמ' 136
↑  Gille, La banque en France1830., pp.114–16
↑  Monnier עמ' 173–76
↑  Monnier עמ' 190-188
↑  Hubert Bonin, "Jacques Laffitte banquier d'affaires sans créer de modèle de banque d'affaires," Bulletin de la Société des amis du château de Maisons, No.3 (2008)
↑  Jacques Laffitte, Mémoirs, 1767–1844 (1932), מצוטט ב-Monnier, עמ' 269
↑  Monnier, עמ'.266
↑  A. Gouin, Autobiographie (ארכיון משפחתי), p.45, מצוטט ב-Monnier, עמ'.268
| --- | --- |
בקרת זהויות :  NLI: 987007339698705171  PLWABN: 9810568904905606  BNE: XX5523282  BnF: cb133275357 (data)  CiNii: DA09382981  GND: 116645148  ISNI: 0000 0001 0888 5358  LCCN: n87813269  NTA: 112272460  RKD: 459563  SUDOC: 035658541  VIAF: 37062422   WorldCat (עם VIAF): 37062422 
הארמון מזון-לאפיט
חדף קצר-זנב אמריקני

| חדף קצר-זנב אמריקני |
| --- | --- |
 חדף קצר-זנב דרומי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: חדפיים
סוג:: חדף קצר-זנב אמריקני
שם מדעי
 Blarina ‏גריי, 1838

חדף קצר-זנב אמריקני (שם מדעי: Blarina) הוא סוג של יונקים ממשפחת החדפיים החיים באמריקה הצפונית. בסוג ארבעה מינים.
מאפיינים

אלו מבין היונקים הארסיים הבודדים, ומבין הקטלניים שביניהם. הם בעלי פרווה אפורה-כהה, ראשים קטנים, שפמים ארוכים וכפות קטנות ועדינות. הם מסתתרים ביערות ובביצות של אמריקה הצפונית ויוצאים בשעות בין הערביים לצוד.
כולם אוכלי בשר הניזונים מחרקים, תולעים שונים, חלזונות, דו-חיים, לטאות, נחשים קטנים, עופות קטנים ועכברים והם קוטלים אותם בעזרת ארסם החזק. הארס משפיע גם על אנשים, אך לא הורג. במבנהו הוא דומה לארסה של הלודרמה ארסית.
מינים

חדף קצר-זנב צפוני (Blarina brevicauda)
חדף קצר-זנב דרומי (Blarina carolinensis)
חדף קצר-זנב אליוט (Blarina hylophaga)
חדף קצר-זנב אוורגליידס (Blarina peninsulae)
חורחה בלנקו

| --- | --- |

 לידה:  19 בדצמבר 1991 (בן 32) גוודלחרה (מקסיקו), המדינות המקסיקניות המאוחדות 
 שם לידה:  Jorge Blanco Güereña 
 מוקד פעילות:  מקסיקו 
 תקופת הפעילות:  מ-2007 
 סוגה:  מוזיקת פופ 
 חברת תקליטים:  הוליווד רקורדס 
 פרופיל ב-IMDb
 חתימה:  
 
חורחה בלנקו (בספרדית: Jorge Blanco; ‏19 בדצמבר 1991) הוא שחקן, זמר, רקדן ומוזיקאי מקסיקני.
ביוגרפיה

בלנקו נולד ב-19 בדצמבר 1991 בגוודלחרה, מקסיקו.
קריירה

ב-2007 השתתף בתוכנית המציאות המקסיקנית "High School Musical: La Selección", שאפשרה לו לשחק בסרט "High School Musical: el desafío"‏ (2008) שזכה להצלחה. הסרט הוא גרסת ספין אוף לסרט האמריקאי "היי סקול מיוזיקל". למרות שלא זכה בתוכנית, בלנקו נתן את קולו לאלבום הפסקול של התוכנית, והשתתף בסיבוב ההופעות לקידום הסרט והתוכנית בין השנים 2007 ל-2008. בסרט גילם בלנקו את חורחה, חברו הטוב ביותר של גיבור הסרט כריסטובל רודריגז, שיצא לאור בשנת 2008 במקסיקו ובשנה שלאחר מכן באיטליה.
בשנת 2012 החל להשתתף בטלנובלה הארגנטינאית "ויולטה" שזכתה להצלחה בין לאומית, שם גילם את לאון ורגאס. בין השנים 2013–2015 יצא לסיבוב הופעות עולמי יחד עם שאר צוות השחקנים מוויולטה.
בשנת 2016 השתתף בסרט "טיני: השינוי הגדול של ויולטה" שהוקרן באירופה, אסיה, ואמריקה וזכה להצלחה רבה.
ב-12 במרץ 2021, בלנקו הופיע בשיר "Say O" מתוך אלבום הבכורה Original של התקליטן והמפיק הברזילאי ברונו מרטיני. ב-19 במרץ 2021, בלנקו הוציא את הסינגל "Polvo De Estrellas", שיתוף פעולה עם הצמד המוזיקלי AtellaGali. ב-26 במרץ 2021, שיתף פעולה עם זמרת אנה צ'ייס בשיר "Antídoto" אשר שוחרר כסינגל. ב-24 בספטמבר 2021, בלנקו הוציא שיר בשם "Hot Damn" כסינגל. ב-29 באוקטובר 2021, בלנקו הוציא שיר בשם "Bad Karma" כסינגל ההמשך.
בלנקו דיבב את נוח בגרסה הלטינית-אמריקאית של סרט האנימציה "הבאג של רון" שיצא לאקרנים באוקטובר 2021.
ב-5 בנובמבר 2021, בלנקו הופיע ברמיקס של השיר "La Culpa" של לאלו בריטו.
ב-11 במרץ 2022, שחרר את השיר "Dime Que Regresarás", בו שיתף הפעולה עם ההרכב המוזיקלי Grupo Canaveral De Humberto Pabón .
בשנת 2022 שיחק בסדרת הטלוויזיה המקסיקנית "Papás por encargo" שעלתה לשידור בשירות דיסני+. בלנקו גילם את מיגל, אחד משלושת האבות המאמצים של הדמות הראשית. העונה הראשונה של הסדרה שוחררה ב-13 ביולי 2022. בלנקו שר לצד שותפיו לסדרה מייקל רונדה, לאלו בריטו ופארה יוסטיניאני את שיר הנושא של הסדרה, "Vivo", שיצא ב-24 ביוני 2022 כדי לקדם את התוכנית.
חיים אישיים

מאז 2007, בלנקו נמצא במערכת יחסים עם השחקנית והזמרת סטפי קאירה, אותה הכיר באותה שנה על סט הצילומים של תוכנית המציאות "High School Musical: La Selección". באוגוסט 2016, בלנקו וקאירה התארסו. בינואר 2021, בלנקו חשף באמצעות המדיה החברתית שלו שהוא נישא לקאירה לפני מספר שנים.
בלנקו התגורר בבואנוס איירס, ארגנטינה במשך שלוש שנים בזמן שהצטלם לסדרה "ויולטה". לאחר סיום הסדרה, בלנקו עבר להתגורר בלוס אנג'לס, ארצות הברית, שם התגורר כמה שנים לפני שחזר למולדתו מקסיקו. בלנקו דובר ספרדית, אנגלית, איטלקית, פורטוגזית וצרפתית.
דיסקוגרפיה > אלבומי אולפן

2019: Conmigo
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | High School Musical: el desafío | חורחה |  |
| 2016 | טיני: השינוי הגדול של ויולטה | לאון ורגאס |  |
| 2021 | הבאג של רון | נואה | דיבוב בגרסה הספרדית |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | High School Musical: La Selección | משתתף | תוכנית מציאות |
| 2010 | Highway: Rodando la Aventura | דיאגו | פרק: "El mochilero" |
| 2011 - 2012 | Cuando toca la campana | פבלו | תפקיד ראשי (עונה 1) תפקיד אורח (עונה 2); 42 פרקים |
| 2012 - 2015 | ויולטה | לאון ורגאס | תפקיד ראשי (3 עונות); 240 פרקים |
| 2022 | Daddies on Request | מיגל | תפקיד ראשי; 10 פרקים |
חמד בן מוחמד א-שרקי

| --- | --- |

 לידה:  22 בפברואר 1949 (בן 75) פוג'יירה, איחוד האמירויות 
 מדינה:  איחוד האמירויות הערביות 
 השכלה:  Mons Officer Cadet School 
 
 
השייח' חמד בן מוחמד א-שרקי (בערבית: حمد بن محمد الشرقي, בתעתיק מדויק: חמד בן מחמד אלשרקי; נולד ב-25 במאי 1948[דרושה הבהרה]) הוא שליט אמירות פוג'יירה, אחת משבע אמירויות המרכיבות את איחוד האמירויות הערביות.
ביוגרפיה

חמד בן מוחמד א-שרקי נולד ב-25 במאי 1948. בשנים 1969–1970 למד באנגליה ולאחר מכן המשיך לימודים בבית ספר צבאי בבריטניה. בשנת 1971, עם קבלת עצמאות איחוד האמירויות מידי בריטניה, חזר א-שרקי לפוג'יירה. בשנים 1971–1974 שימש א-שרקי כשר החקלאות והדיג של איחוד האמירויות. בשנת 1974 נפטר אביו מוחמד בן חמד בן עבדאללה א-שרקי והוא ירש אותו כשליט פוג'יירה. בתפקיד זה משמש א-שרקי עד היום. כשליט פוג'יירה, א-שרקי מכהן גם במועצה הפדרלית העליונה של איחוד האמירויות, שבה יושב נציג מכל אמירות באיחוד.
א-שרקי מתפרנס מעסקיו הפרטיים, אך בפועל אין הבחנה כמעט בין רכושו הפרטי לבין הרכוש הציבורי של האמירות. מבחינת חקיקה, לא-שרקי סמכות מוחלטת לבטל ולחוקק חוקים, אך נהוג כי איננו מערער על החלטות רשויות המדינה שמורכבות ממשפחות הנכבדים של האמירות.
א-שרקי נשוי לפאטמה בנת ת'אני אאל מכתום, המשפחה השלטת באמירות דובאי. לזוג שישה ילדים. בנו השני, מוחמד בן חמד בן מוחמד א-שרקי, הוא יורש העצר של האמירות.
הערות שוליים

↑  ערבית: المجاس الاعلى لحكام الامارات; אנגלית: Federal Supreme Council
| --- | --- |
בקרת זהויות :  NLI: 987008116186605171  VIAF: 9158307062406402486   WorldCat (עם VIAF): 9158307062406402486
חאמד חדאדי

חאמד חדאדי (בפרסית: حامد حدادی; נולד ב-19 במאי 1985) הוא כדורסלן איראני המשחק בעמדת הסנטר. חדאדי, המיתמר לגובה של 2.18 מטרים היה לכדורסלן האיראני הראשון ששיחק ב-NBA.
קריירה

חדאדי החל את הקריירה כשנדד בין מספר קבוצות בליגת העל האיראנית. בשנת 2004 הוא העמיד את עצמו לבחירה דראפט ה-NBA אך לא נבחר ושב לשחק באיראן. בשנת 2007 קיבל חדאדי הצעה לשחק בפרטיזן בלגרד אולם דחה אותה ובחר להישאר במולדתו.
לפני משחקי אולימפיאדת בייג'ינג (2008) הביעו מספר קבוצות בליגת ה-NBA עניין בחדאדי ובהחתמתו לאחר המשחקים, אולם בשל הגבלות של ממשלת ארצות הברית על קשרים עסקיים עם אזרחים איראנים, אסרה הנהלת הליגה על הקבוצות לדון עמו או להציע לו חוזה. לאחר ביטולו של האיסור, חתם חדאדי על חוזה עם קבוצת ממפיס גריזליס כשחקן חופשי.
בתחילת העונה, לא שותף חדאדי במשחקיה של ממפיס, וכחודש לאחר תחילת המשחקים נשלח לקבוצת דקוטה ויזארדס מליגת הפיתוח של ה-NBA, אולם נקרא חזרה בחודש דצמבר. הוא ערך את משחק הבכורה שלו במדי הגריזליס ב-30 בדצמבר 2008, בהפסד החוץ 89–101 מול פיניקס סאנס. הוא שותף במשחק במשך ארבע דקות בהן תרם שתי נקודות וריבאונד אחד.
חדאדי שימש בעונותיו בגריזליס כשחקן משלים הממעט לקבל דקות משחק. את משחק השיא שלו רשם בעונת 2010/2011 כשקלע 11 נקודות מול דנוור נאגטס.
בינואר 2013 עבר חדאדי בטרייד לטורונטו ראפטורס לצידו של רודי גיי. לאחר כחודש בו לא שותף במדי הקבוצה, הועבר בטרייד נוסף לפיניקס סאנס, בתמורה לסבאסטיאן טלפייר. בפיניקס הוא שותף ב-17 משחקים, בהם תרם שיאי קריירה אישיים בכל הקטגוריות, בהם 4.1 נקודות, 5.1 ריבאונדים ו-1.2 חסימות ב-13.8 דקות למשחק, אך בסיום העונה נופה מסגל הקבוצה.
בנבחרת איראן

חדאדי משחק במדי נבחרת איראן, וזכה עימה במדליית הארד במשחקי אסיה בשנת 2006, ושתי מדליות זהב באליפות אסיה בשנים 2007 ו-2009.
במשחקי אליפות אסיה בכדורסל שנערכו בטוקושימה, יפן בשנת 2007, הוביל חדאדי את נבחרתו למדליית הזהב, כשרשם ממוצעים של 13.4 נקודות ו-9.6 ריבאונדים למשחק, כולל משחק שיא של 31 נקודות ועשרה ריבאונדים בניצחון על נבחרת לבנון במשחק הגמר. ונבחר לשחקן המצטיין בטורניר.
בטורניר הכדורסל של אולימפיאדת בייג'ינג (2008) רשם חדאדי 16.6 נקודות למשחק, והוסיף 10.6 ריבאונדים בממוצע. במשחק מול ארגנטינה הוא רשם 21 נקודות ו-16 ריבאונדים, ומול קרואטיה קבע 17 נקודות ו-15 ריבאונדים, אולם לא הצליח למנוע מנבחרתו להפסיד את כל חמשת משחקיה בטורניר.
באליפות אסיה שנערכה בטיינג'ין בשנת 2009, רשם חדאדי ממוצעים של 15.8 נקודות ו-13.1 ריבאונדים, עליהם הוסיף 2.2 אסיסטים, הוביל את נבחרתו למדליית זהב שנייה ברציפות במפעל, ונבחר פעם נוספת לשחקן המצטיין בטורניר.
גם בטורניר אליפות העולם בכדורסל 2010 נטל חדאדי חלק עם נבחרתו, ואף הוביל אותה עם 20 נקודות ו-8.6 ריבאונדים למשחק, אולם לא הצליח למנוע את הדחתה בסיבוב הראשון עם ארבעה הפסדים מול ניצחון בודד. בטורניר אליפות אסיה בכדורסל 2011 רשם 15.4 נקודות, 11.4 ריבאונדים ו-3.6 אסיסטים אך לא הצליח לסייע לנבחרתו לזכות במדליה נוספת.
סטטיסטיקות קריירה ב-NBA

נכון ל-18 באפריל 2013‏
סטטיסטיקות קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | ממפיס | 19 | 0 | 6.3 | 0.484 | 0.000 | 0.600 | 2.5 | 0.4 | 0.1 | 0.6 | 2.5 |
| 2009/2010 | ממפיס | 36 | 0 | 6.7 | 0.387 | 0.000 | 0.737 | 2.1 | 0.3 | 0.0 | 0.4 | 1.7 |
| 2010/2011 | ממפיס | 31 | 0 | 5.4 | 0.517 | 0.000 | 0.652 | 2.2 | 0.2 | 0.1 | 0.4 | 2.4 |
| 2011/2012 | ממפיס | 35 | 0 | 5.9 | 0.542 | 0.000 | 0.692 | 2.0 | 0.2 | 0.0 | 0.7 | 2.0 |
| 2012/2013 | ממפיס | 13 | 0 | 6.7 | 0.333 | 0.000 | 0.500 | 1.8 | 0.3 | 0.1 | 0.5 | 1.2 |
| 2012/2013 | פיניקס | 17 | 0 | 13.8 | 0.459 | 0.000 | 0.520 | 5.1 | 0.5 | 0.3 | 1.2 | 4.1 |
| קריירה |  | 151 | 0 | 7.0 | 0.463 | 0.000 | 0.632 | 2.5 | 0.3 | 0.1 | 0.6 | 2.2 |
סטטיסטיקות קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ממפיס | 9 | 0 | 3.4 | 0.300 | 0.000 | 0.833 | 0.9 | 0.0 | 0.0 | 0.6 | 1.2 |
| 2011/2012 | ממפיס | 4 | 0 | 5.3 | 1.000 | 0.000 | 0.500 | 2.3 | 0.3 | 0.0 | 0.5 | 1.3 |
| קריירה |  | 13 | 0 | 3.9 | 0.417 | 0.000 | 0.750 | 1.3 | 0.1 | 0.0 | 0.5 | 1.2 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Iranian playing in NBA scores with America באתר ה-CNN
↑  IRI - Remedial Tonic takes Iran's basketball to Beijing באתר פיב"א
↑  NBA cleared to talk, deal with Hamed Ehadadi
↑  Grizzlies assign Hamed Haddadi to NBA Development League’s Dakota Wizards באתר הרשמי של הגריזליס
↑  סיכום המשחק באתר ESPN
↑  Career Stats and Totals באתר NBA.com
↑  Suns Acquire Haddadi, Second-Round Pick
↑  פירוט משחקיו של חדאדי, טוקושימה 2007 באתר פיב"א
↑  פירוט משחקיו של חדאדי, בייג'ינג 2008 באתר פיב"א
↑  פירוט משחקיו של חדאדי, טיינג'ין 2009 באתר פיב"א
↑  נבחרת איראן, 2010
↑  Hamed Haddadi career stats NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
חדף זעיר

| חדף זעיר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: חדפיים
סוג:: Suncus
מין:: חדף זעיר
שם מדעי
 Suncus etruscus ‏Savi, 1822
תחום תפוצה


חדף זעיר (שם מדעי: Suncus etruscus) הוא מין חדף, היונק הקטן ביותר מבחינת משקל (עטלף דבורה קטן יותר באורך הגוף). החדף הזעיר משתייך לסוג Suncus במשפחת החדפיים השייכת לסדרת אוכלי חרקים במחלקת היונקים.
מאפיינים

החדף הזעיר פעיל בלילה וביום, כאשר ביום הוא נע במנהרות בסבך צמחייה. משקלו 1.4–2.1 גרם; אורך גופו 42–51 מילימטרים; ואורך זנבו 23–32 מילימטרים. אורך הזנב מהווה יותר ממחצית אורך הגוף בדרך כלל.
בית הגידול האופייני לחדף הזעיר הוא אזור השפלה והעמקים, באקלים חמים יחסית, בעיקר בתוך צמחייה סבוכה. הוא אינו מצוי בהרים, מפני שטמפרטורת הסביבה הנמוכה אינה מאפשרת לו לאזן את חום גופו – הוא אינו יכול לשרוד בטמפרטורה הנמוכה מ-10 מעלות צלזיוס.
תחום תפוצתו של החדף הזעיר משתרע בין דרום אירופה ועד סין ואפריקה (מלבד הסהרה). הוא נפוץ בכל ארץ ישראל, על אף שהוא נדיר יותר מהחדף הקטן.
בשל ממדי גופו הזעירים, החדף הזעיר זקוק לכמויות אדירות של מזון – הוא צורך למעלה ממשקל גופו מדי יום. זאת בעיקר על מנת להגביר את רמת המטבוליזם בגופו. חילוף החומרים הגבוה מוביל ליצירת אנרגיית חום רבה, המפצה על התקררות גופו המהירה בשל היחס הגבוה מאוד בין שטח פנים לנפח בהשוואה ליצורים הומאותרמיים אחרים.
הלב של החדף הזעיר פועם בקצב של 800 עד 1,200 פעמים בדקה (לשם ההשוואה, קצב ליבם של בני אדם הוא כ-70 פעימות בדקה).
הערות שוליים

↑  חדף זעיר באתר הרשימה האדומה של IUCN
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
ערך זה הוא קצרמרבנושא יונקים. אתם מוזמנים לתרום לוויקיפדיה ו.